Staņislavs Vasiļevskis

Staņislavs Vasiļevskis (1907-1988) bija latviešu astronoms. Latvijas Universitātes docents un Kalifornijas universitātes darbinieks (1949-1988). Viens no 1944. gada 17. marta Latvijas Centrālās padomes memoranda parakstītājiem.

Dzīvesgājums 
Dzimis 1907. gada 20. jūlijā Laucesas pagastā Jeruzalemes mājās piensaimnieka ģimenē. Mācījās Daugavpils 1. vidusskolā (beidza 1925). 
Studēja Latvijas Universitātē (beidza 1939), strādāja par privātdocentu, vēlāk docentu. 1939. gada papildinājas Leidenes universitātē.

Otrā pasaules kara beigās devās trimdā uz Minheni Vācijā, 1949. gadā uz ASV, kur strādāja Kalifornijas universitātes Lika observatorijā (Lick Observatory).
Miris 1988. gada 1. jūlijā Paloalto, Kalifornijā.

Piemiņa 
1978. gadā S. Vasiļevska vārdā nosauca viņa 1973. gadā atklāto asteroīdu nr. 2014.

Literatūra 
  Starptautiski pazīstamajam astronomam Staņislavam Vasiļevskim – 100.”
 Slaucītājs, L. Zinātnieka jubileja. Laiks. 1967. 19. jūlijs.
 Dzērvītis, O. Latviešu zinātnieka vārdā nosaukts asteroids. Latvija Amerikā. 1978. 4. novembris.
 Prof. S. Vasiļevskis mūžībā. Universitas, 1988. 1. oktobris.

Atsauces 

1907. gadā dzimušie
1988. gadā mirušie
Augšdaugavas novadā dzimušie
Latviešu astronomi
Latvijas Universitātes darbinieki
Trimdas latvieši